Pada September 2017,
Taufan Maria berpusar-pusar melintasi Caribbean
dan melanda Puerto Rico.
Taufan itu kedengaran seperti raksasa.
Seperti raksasa yang memburu dan menggeram,
memusnahkan segalanya.
Teruk rasanya berada dalam situasi yang anda tak boleh buat apa-apa.
Saya lihat kerja saya selama 20 tahun
musnah.
Beritahu saya keadaan 24 jam yang lalu.
Neraka. Ini sangat dahsyat.
Saya tak pernah melalui hidup begini,
dan saya harap saya takkan melaluinya lagi.
Saya pergi ke San Juan dua hari selepas taufan berlalu.
Tiada air, elektrik, sepanjang masa saya di sana.
Saya boleh cakap melalui pengalaman
saat anda berdepan taufan,
sama ada anda bimbangkan rumah, atau orang tersayang,
ia meninggalkan kesan
kepada semangat anda seumur hidup.
Semakin ramai orang hidup dalam laluan taufan,
dan pemanasan planet menjadikan ribut ini lebih berbahaya.
Walaupun tiada lagi taufan yang melanda,
kejadian pada ketika ini
lebih bahaya dan membinasakan.
Jadi, apa yang boleh dilakukan supaya komuniti kita lebih selamat
dalam menghadapi kuasa bencana ini?
Bolehlah kita bertahan dengan ribut yang akan datang?
Ribut besar di tengah-tengah pandangan.
Taufan ini disertai dengan angin ganas yang memusnahkan,
hujan lebat dan air pasang.
Kapal tidak berdaya menentang kemarahan taufan.
Penduduk dari barat New Orleans sangat bertuah,
namun bagi ramai orang, memori ribut besar tahun 60-an itu terlalu nyata.
Saya berusia 61 tahun,
semuanya menakutkan. Ia patut dipandang serius.
TAUFAN
Pada tahun 1959, dengan berlalunya Perang Dingin
ratusan saintis berkumpul di San Francisco untuk cuba menjawab satu soalan mudah.
"Adakah kita boleh buat sesuatu yang baik dengan senjata nuklear ini?"
Mereka ada banyak idea.
Menukar siri kawah letupan menjadi terusan perkapalan.
Menggunakan semula haba bom untuk menyuling air laut.
Juga meletupkan senjata nuklear di tengah-tengah taufan
untuk cuba menggelincirkan ribut.
Idea itu kekal menarik,
sehingga agensi Amerika yang mengkaji taufan
memaparkan isu di halaman SKT.
INI BUKAN IDEA YANG BAIK.
Masalah utama ialah kita tiada bom yang cukup besar.
Ini rakaman senjata nuklear paling berkuasa yang pernah diletupkan,
Tsar Bomba Kesatuan Soviet.
Ia letupan 50-megatan,
pelepasan tenaga yang sangat kuat.
Namun, taufan penuh
boleh melepaskan jumlah tenaga itu setiap jam.
Jika anda cuba memusnahkan taufan, kemungkinan besar ia menjadi
taufan radioaktif.
Ribut-ribut ini sangat kuat
kerana ia bekerja pada skala yang berbeza.
Ia dijana oleh jalur lautan yang sangat banyak
dan putaran planet.
Sinaran matahari memanaskan air, yang menyejat ke atas,
membentuk ribut petir yang menjulang tinggi dan di permukaan air,
membentuk ruang tekanan rendah.
Udara sekeliling dengan segera mengisi kekosongan ini,
namun ia dipesongkan oleh Kesan Coriolis.
Udara yang bergerak jauh di atas permukaan bumi melengkung.
Itu menjadikan seluruh sistem berputar,
arah lawan jam di hemisfera utara, mengikut arah jam di selatan.
Kesan Coriolis terlalu lemah berhampiran khatulistiwa
dan air terlalu sejuk berhampiran kutub.
Namun di zon ini, keadaan sangat sesuai.
Lebih daripada 100 juta orang terjejas oleh siklon setiap tahun,
dan satu daripada lima orang di Bumi
berada dalam laluan berpotensinya.
Secara teknikalnya, ini semua adalah siklon tropika,
namun di sini, ia digelar ribut taufan,
dan di sini sebagai taufan.
Salah satu laluan biasanya adalah melalui Carribean
dan ia melanda Puerto Rico setiap beberapa tahun.
Namun itu tak bermakna ia bersedia untuk serangan besar.
Ini bulan September, 2017. Beberapa taufan sedang mengancam Carribean
namun Maria hanyalah tiupan angin lemah
di dalam limpahan angin di Pantai Afrika.
Awan ribut terbentuk dan mula berputar
dan pusatnya muncul, angin tenang menggerunkan
yang dikelilingi angin sepantas kereta api kelajuan tinggi.
Ia mencapai 173 batu sejam,
menjadikan Maria ribut kategori lima.
Ia kategori lima dan laluannya kelihatan seperti
ia akan melanda Puerto Rico.
Tanya menguruskan Taller Salud.
Ia badan bukan keuntungan pemerkasaan wanita,
beribu pejabat kurang 20 batu dari ibu negara
di bandar pinggir pantai Loíza.
Ia ditubuhkan sebagai kampung hamba yang lari.
60 peratus orang di Loíza
dikenali sebagai orang Puerto Rico Afro-Hitam.
Bandar ini terletak di antara dua sungai, lautan dan paya yang luas,
yang membantu penduduknya melindungi budaya Afro-Puerto Rico.
Loízeños cipta bomba,
gabungan muzik Sepanyol dan Afrika.
Namun geografi Loíza juga mengasingkannya
daripada kemajuan ekonomi San Juan.
Ia agak ketinggalan dalam perancangan bandar
pada tahun 50-an dan 60-an.
Rasisme memainkan peranan penting.
Tiada apa-apa dilakukan untuk memberi akses fizikal, akses konkrit
kepada hospital, universiti dan infrastruktur amnya.
Kemiskinan dan persekitaran air itu
membuatkan Loíza sangat lemah apabila Maria melanda.
Taufan menimbunkan air laut di depan mereka,
mencipta gelombang setinggi gunung.
Luruan ribut ini menggerogot pantai Loíza.
Pada masa yang sama, awan melepaskan timbunan air laut
membuatkan sungai melimpah dan membanjiri kawasan kejiranan.
Di beberapa tempat, banjir setinggi lima, enam kaki,
jadi ia melitupi rumah.
Air banjir itu juga bercampur sisa kumbahan.
Loíza antara bandar paling teruk dilanda taufan di Puerto Rico.
Tiga ribu rumah musnah.
Loíza sebahagian daripada corak global.
Masyarakat miskin sering berada di kawasan mudah dilanda banjir.
Itu benar di bandar Vietnam dan di selatan barat daya Bangladesh.
Atau ia lebih dekat dengan loji industri,
seperti di Houston, Texas.
Pada tahun 2017, Taufan Harvey menurunkan beberapa kaki hujan di rantau ini,
memusnahkan tapak sisa toksik.
Banjir taufan boleh membawa pencemaran kepada masyarakat sekitar.
Kawasan miskin lebih terdedah
dan tak mendapat bantuan segera.
Puerto Rico contoh utama.
Imej satelit menunjukkan lampu pulau itu sebelum ribut dan selepas.
Setelah beberapa bulan dan San Juan dapat kuasa semula,
kawasan terpencil, termasuk sebahagian besar Loíza, kekal dalam kegelapan.
Bekas gabenor di Puerto Rico
menciap gambar pembedahan yang dilakukan menggunakan lampu suluh.
Pesakit buah pinggang terpaksa menaiki pesawat
untuk sampai ke pusat dialisis yang beroperasi.
Pesakit kencing manis tak boleh menyejukkan insulin mereka.
Ia sukar dipercayai. Ia krisis yang menjejaskan seluruh negara.
Beberapa minggu dan bulan selepas Maria, kematian terus meningkat.
Ada nyawa yang hilang
yang sepatutnya dilindungi.
Peristiwa adalah perkara biasa,
dan bencana adalah politik.
Puerto Rico ialah kawasan Amerika Syarikat,
jadi mereka minta bantuan kerajaan persekutuan.
Tanpa bantuan, krisis kemanusiaan yang berterusan
hanya akan jadi lebih teruk.
Penduduk di Puerto Rico ialah rakyat Amerika.
Ini tugas kerajaan persekutuan.
Namun kerajaan lambat menghantar bantuan
dan kerajaan pulau itu menyalah urus pengedaran.
Sesetengah pihak
yang tak menghadapi risiko itu
menentukan bagi pihak komuniti
dengan kepakaran terkumpul
tentang kesediaan dan pengurusan bencana.
Ia sangat meninggi diri dan juga kejam.
Akibat Taufan Maria adalah tragedi,
tapi sebelum ribut melanda, ada secebis kejayaan.
Disebabkan kebijaksanaan manusia,
penduduk Puerto Rico tahu ia akan berlaku.
Penduduk asli Caribbean, seperti orang Taino,
tahu cara mengenal pasti petanda awal ribut ini.
Awan bulu balik tinggi
dan burung simbang pulang untuk bertenggek pada waktu luar biasa.
Pendatang baharu pulau itu tak endahkan amaran.
Pada tahun 1780, taufan melanda Caribbean
dan 22,000 orang terbunuh dalam beberapa hari.
Namun, pada tahun 1928, ketika ribut sama dahsyat
melanda kawasan biasa di Puerto Rico, barometer di San Juan
mengesan penurunan tekanan atmosfera tanda bermulanya ribut besar.
Kabel telegraf hantar amaran kepada semua daerah di pulau
dan radio juga menyiarkan amaran.
Natijahnya, ribut itu tak meragut terlalu banyak nyawa.
Ramalan juga menjadi semakin baik.
Dari setiap penjuru Caribbean,
maklumat cuaca diterima 24 jam sehari
daripada stesen cuaca pulau
dan pesawat Tentera Udara serta skuadron tinjauan Tentera Laut.
Kemudian, pada tahun 1961,
datang laporan berita pertama tentang Taufan Carla.
Buat kali pertama, penonton televisyen ditunjukkan imej radar taufan.
Itulah pusat taufan ini.
Hanya dengan melihat saiz ribut pada peta,
ribuan penduduk keluar menyelamatkan diri.
Pada hari yang sama juga,
satu lagi berita tergempar datang.
Satelit TIROS-3 mengesan taufan dari angkasa
sebelum manusia di daratan tahu.
Itu hanya penunjuk kepada ramalan cuaca yang lebih maju pada masa depan.
Sedekad kemudian, ramalan cuaca tak tepat selama dua hari, lingkungan 300 batu
dan nilai itu semakin menurun sehingga 50 batu hari ini.
Jumlah kematian semakin kurang.
Pada 1960-an, mungkin puluhan ribu mangsa
lemas setiap tahun dalam air ribut.
Sekarang, kebiasaannya hanya ratusan.
Walau ramalan adalah tepat, semua langkah persediaan,
bukan bermakna takkan ada kerosakan.
Craig Fugate adalah pentadbir FEMA,
agensi Amerika yang menguruskan bencana alam.
Kita dapat lihat bahawa ramalan menjadi semakin baik.
Berlaku pelambanan pada ramalan keamatan.
Sesekali kekuatan taufan akan melonjak secara mengejut
dan itu memeranjatkan ahli kaji cuaca.
Semalam, ribut tropika berlaku.
Ramalan keamatan menunjukkan perubahan besar.
Tiada sesiapa sangka ia begitu kuat.
Penguatan pesat ini sangat berbahaya
dari sudut pandangan orang awam bahawa,
"Ia hanyalah kategori satu."
Selepas 24 jam, ia menjadi kategori lima.
"Kalau saya tahu ia kategori lima, saya akan selamatkan diri."
Para saintis berpendapat bahawa penguatan pesat ini semakin biasa,
disebabkan perubahan iklim.
Saya suka katakan bahawa perubahan iklim telah pun berlaku
dan kami sudah pun mengukur peningkatan paras air.
Hampir 26 cm.
Banyak bandar besar menghampiri paras laut
dan lautan mungkin meninggi 31 cm lagi,
mungkin juga lebih lagi menjelang hujung abad.
Setiap inci peningkatan menambah luruan ribut pada masa akan datang.
Banjir melanda akibat ribut pantai,
dan terutamanya taufan, ia akan jauh lebih membinasakan.
Air laut yang lebih hangat akan menjadikan angin semakin laju
dan hujan yang lebih lebat.
Ketika air hangat semakin mendekati kutub,
ada beberapa bukti bahawa zon siklon dunia akan meluas.
Namun, ia belum pasti. Pemanasan global mungkin ada kesan aneh.
Contohnya, kelajuan taufan semakin perlahan.
Seperti Taufan Dorian
yang kekal di Grand Bahama beberapa hari
sebagai taufan besar.
Siklon tropika telah menyebabkan semakin banyak kerosakan
dan perubahan iklim akan mengeruhkan keadaan.
Namun, trend yang dilihat setakat ini dipacu
oleh pertambahan binaan manusia
di laluan kemusnahan.
Dari tahun 1970 hingga 2010,
sementara populasi dunia meningkat dua kali ganda,
populasi pinggir laut yang mudah terkena siklon meningkat hampir tiga kali ganda.
Namun, tak semua orang mampu kekal di sana.
Ramai orang perlu buat keputusan jika mereka akan pergi.
Masyarakat barisan depan ini pragmatik.
Mereka faham kesukaran untuk hidup di sana,
tapi mereka juga mahu orang tahu
nilai tempat itu bagi mereka.
Loíza dipanggil sebagai ibu negeri tradisi di Puerto Rico
dan ia benteng identiti bagi masyarakat Afrika-Puerto Rico.
Ia hubungkan mereka dengan nenek moyang. Tempat itu bukan sekadar plot hartanah.
Patutkah kita biar perubahan iklim memisahkan masyarakat kita?
Di beberapa wilayah, pembinaan semula tak masuk akal.
Di kawasan lain pula, mungkin itu penyelesaian kejuruteraan.
Kita semakin mahir membina rumah kalis angin
disebabkan uji kaji terkawal…
dan pengalaman dunia sebenar.
Ini Pantai Mexico, Florida, sebelum Taufan Michael melanda.
Ini rupanya selepas bencana.
Banyak rumah telah musnah,
tapi yang ini terselamat dan tak terjejas.
Dindingnya adalah konkrit yang disatukan dengan batang penulangan
sehingga kos pembinaan bertambah 15 hingga 20 peratus.
Di tepi jalan, ada rumah Habitat Kemanusiaan
juga terselamat daripada ribut,
disebabkan pengubuan yang lebih murah
seperti ikatan besi, paku yang diletak pada titik tertentu
dan penutup terkedap,
yang hanya menambah sedikit sahaja kos pembinaan.
Lebih rumit dan mahal untuk menaik taraf rumah lama
dan sangat sukar untuk menaik taraf bandar lama.
Beberapa kawasan bandar yang lebih kaya habiskan berbilion untuk bina pertahanan.
Osaka meninggikan lapangan terbangnya
dengan menambahkan lapisan turapan.
Shanghai memutuskan untuk menjadi kota span,
dipenuhi taman dan jalan air yang menyerap atau melencongkan banjir.
Kota New York pula merancang sesuatu yang besar.
Kami akan mulakan usaha yang dijangka menelan kos sepuluh bilion dolar
untuk memperbesar pesisir Lower Manhattan
ke East River.
Ini tindakan yang berani, tapi ia perlu dilakukan.
Kebanyakan bandar besar ini merancang untuk bina tembok besar
bagi menghalang luruan ribut, usaha yang telah dilakukan lebih seabad.
Namun, gelora yang dihasilkan tembok laut ini
menyebabkan pantai di sekitar menolak air dengan lebih laju.
Kos pembinaannya juga tinggi dan kerap memerlukan pembaikan yang mahal.
Banyak usaha pintar dilakukan, tapi taufan tetap melanda.
Satu cara yang tentunya lebih berkesan daripada membina tembok besar
ialah pemulihan tanah basah.
Pada tahun 1999,
sebuah siklon telah melanda India Timur.
Rumah di kampung ini mengalami purata nilai kerosakan 7,000 rupi
hampir satu pertiga pendapatan tahunan keluarga biasa.
Namun, hanya satu perlima kerosakan dialami oleh kampung ini,
kerana ia dilindungi hutan bakau.
Di seluruh dunia, paya bakau bertindak sebagai perisai dan span fizikal
menyerap air banjir
dan mencegah 65 bilion dolar kerosakan pada setiap tahun.
Ya, siklon juga merosakkan paya bakau,
tapi hutan sihat boleh pulih sendiri, tak seperti tembok laut manusia
dan ia halang hakisan dengan memerangkap mendapan dalam akar.
Tanah di sekitar paya bakau boleh meninggi sepuluh mm setiap tahun,
melepasi kenaikan paras laut.
Pesisir kita juga dikurniakan dengan penghalang semula jadi.
Tanah basah, seperti bakau juga, boleh menakung jutaan gelen air
dan terumbu yang menyerap hentakan luruan ribut.
Gumuk juga boleh jadi pertahanan kita.
Pantai Puerto Rico pernah ada gumuk yang tinggi
tapi pada tahun 1950-an, ketika San Juan semakin maju,
banyak pasir diambil untuk membina landasan kapal terbang.
Sisanya telah usang dek kesesakan manusia
dan mudah terjejas oleh luruan ribut Maria.
Saintis Universiti Puerto Rico
bekerjasama dengan masyarakat tempatan untuk menilai kerosakan
dan memulihkan gumuk itu.
Projek yang sama berlaku di merata tempat.
Lebih ramai orang menganggap tanah basah sebagai tempat
yang sama nilainya kepada kita
seperti bangunan pencakar langit.
Hal itu bakal menentukan
kawasan timur dan tenggara Amerika yang boleh diselamatkan.
Saya tak mahu lihat
masyarakat yang miskin dan terpinggir
menanggung kesusahan untuk dipindahkan,
sementara masyarakat kaya akan ada tembok laut
dan sistem pertahanan yang dibina untuk mereka.
Hal itu masuk akal bagi kerajaan yang sumbernya terhad
dan risau tentang kos perbelanjaan.
Katakan ada dua keluarga dalam dua rumah di dua kejiranan berbeza.
Rumah yang lebih murah mungkin lebih lemah,
tapi jika kerajaan lindungi rumah itu dan rumah mahal terjejas,
kos pembaikan lebih mahal.
Mungkin kerajaan perlu berbelanja lebih
dan jika keluarga itu berpindah, tiadalah pembayar cukai kaya.
Pengiraannya mudah.
Saya akan lebih berjimat jika melabur
pada rumah yang mahal.
Fasa yang paling tak setanding
bagi mana-mana bencana ialah pemulihan.
Satu kajian bencana alam besar menemukan
bahawa keluarga berkulit Hitam dan Latin akan lebih rugi.
Masuk akal. Namun, hal itu tak dijangka.
Orang kulit putih di zon bencana
akan menerima peningkatan nilai bersih.
Mereka dapat 126 ribu dolar secara purata.
Keluarga kaya akan menerima insurans rumah untuk pembaikan,
insurans kesihatan bagi pemulihan rohani dan jasmani
dan kemudahan untuk mendapat kelulusan bantuan kerajaan.
Mereka memperoleh kelebihan untuk kembali ke tempat yang semakin pulih.
Bagi keluarga berpendapatan rendah pula,
ada yang kehilangan seluruh rumah.
Mungkin mereka memiliki
rumah yang diwariskan oleh ahli keluarga,
jadi tak semua ada dokumen.
Mereka banyak melakukan perjanjian tak rasmi.
Geran diperlukan untuk memohon bantuan tertentu.
Ramai orang kehilangan
rumah dan tanah dari zaman nenek moyang mereka
kerana kerosakan bernilai ratusan dolar akibat taufan. Itu perkara biasa.
Keluarga yang tak mampu berpindah,
tidak mampu untuk terus tinggal.
Jika kita tak bantu mereka pada waktu ini,
bagaimana kita akan yakin kerajaan akan berikan bantuan
apabila bencana melanda? Itu takkan berlaku.
Kami gembira anda datang
untuk membincangkan persediaan bagi musim taufan tahun ini.
Pada tahun 2007,
Craig Fugate beri keterangan di depan Kongres.
Inilah cabaran yang saya mahu bicarakan.
Taufan kategori lima melanda Selatan Florida
mirip Taufan Besar Miami yang melanda pada 1926.
Taufan itu meragut ratusan nyawa dan 40,000 mangsa kehilangan rumah,
hampir sepertiga populasi wilayah itu.
Fugate telah menjalankan simulasi.
Kami kata, "Jika berlaku hari ini, bagaimana dengan tindak balas itu?"
Kami mula menganalisis keperluan
dan kami tak dapat menampungnya. Kami kekurangan sumber.
Ada lebih enam juta orang di kawasan impak ini.
Ketika kami melakukannya, saya mula sedar
bahawa kami melayan mereka sebagai mangsa
yang menanti untuk diselamatkan.
Namun, setiap bencana yang saya libatkan diri, tiada yang menunggu.
Jiran yang paling cepat membantu jirannya.
Ada beberapa wanita yang membuka dapur komuniti
untuk masak bagi 30 hingga 60 orang.
Kami tanya, "Jika kami bawa makanan dan gas lagi,
kamu boleh masak untuk 300 orang dan bukan hanya 30?"
Mereka kata boleh.
Di Loíza dan seluruh Puerto Rico,
jiran hantar makanan dan air, jaga keperluan sesama mereka,
memasang panel solar
dan cipta aplikasi telefon pintar untuk berkongsi bekalan.
Mereka usahakan cara yang inovatif
untuk bertahan walaupun tiada bantuan kerajaan.
Cara kerajaan menyelesaikan masalah akan gagal sama sekali
dalam peristiwa besar ini.
Jika lebih ramai jiran membantu jiran,
kita boleh tumpukan sumber kerajaan yang terhad
kepada yang paling memerlukan.
Kami dapat tahu bahawa pemulihan
mempunyai beberapa dimensi.
Kegembiraan
dan kelucuan,
itulah aspek paling utama dalam kebajikan awam.
Muzik Loíza dihasilkan dalam komuniti.
Hal ini menyatukan masyarakat untuk bermain muzik,
menyanyi dan menari
serta dapat bersama.
Tempat yang terbaik menghadapi bencana
ialah tempat di mana kita pupuk dan pelihara
ikatan yang terbina sesama masyarakat.
Mereka dapat semangat daripada sumber itu
untuk teruskan perjuangan.
Akan tetapi, setiap sumber ada hadnya.
Empat tahun selepas Maria, banyak atap di Loíza
masih diselubungi kebiruan.
Di perairan Afrika pula,
malapetaka baharu mungkin akan datang.
Segalanya rapuh dan boleh musnah dengan mudah.
Maksud saya, kita tak perlukan taufan lagi.
Terjemahan sari kata oleh NF Ain